CELEX: 32015R2334
Language: da
Date: 2015-12-14 00:00:00
Title: Kommissionens gennemførelsesforordning (EU) 2015/2334 af 14. december 2015 om privat oplagring af svinekød og forudfastsættelse af støtten

15.12.2015   
            
            
               DA
            
            
               Den Europæiske Unions Tidende
            
            
               L 329/10
            
         KOMMISSIONENS GENNEMFØRELSESFORORDNING (EU) 2015/2334
   af 14. december 2015
   om privat oplagring af svinekød og forudfastsættelse af støtten
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 18, stk. 2, artikel 20, litra c), k), l), m) og n), og artikel 223, stk. 3, litra c),
   under henvisning til Rådets forordning (EU) nr. 1370/2013 af 16. december 2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter (2), særlig artikel 4, stk. 2, og
   ud fra følgende betragtninger:
   
               (1)
            
            
               Der kan i henhold til artikel 17, stk. 1, litra h), i forordning (EU) nr. 1308/2013 ydes støtte til privat oplagring af svinekød.
            
         
               (2)
            
            
               Situationen for Unionens svinekødssektor blev forværret i 2014 og 2015. På grund af svinekødsmarkedets særlige karakter, hvor tilpasningen i avlssektoren som reaktion på mindre efterspørgsel efter slagtesvin er forbundet med forsinkelse, steg svinekødsproduktionen i Unionen samtidig med, at den positive udvikling i eksporten faldt drastisk som følge af, at Rusland faldt bort som eksportmarked. Som følge heraf oplever markedet i øjeblikket et vedvarende pres på priserne, der rækker ud over de normale perioder med konjunkturudsving. De gennemsnitlige noterede EU-markedspriser har ligget under den referencetærskel, der er fastsat i artikel 7, stk. 1, litra f), i forordning (EU) nr. 1308/2013, siden midten af august 2015, hvilket har en betydelig negativ indvirkning på fortjenesten i svinekødssektoren. Den vedvarende ugunstige markedssituation bringer mange producenters økonomiske stabilitet i fare. Den midlertidige fjernelse af svinekød fra markedet er nødvendig for på ny at opnå en markedsligevægt og en stigning i priserne. Derfor bør der ydes støtte til privat oplagring af svinekød, og støttebeløbet bør fastsættes på forhånd.
            
         
               (3)
            
            
               Ved Kommissionens forordning (EF) nr. 826/2008 (3) er der fastsat fælles bestemmelser om gennemførelsen af støtte til privat oplagring.
            
         
               (4)
            
            
               Efter artikel 6 i forordning (EF) nr. 826/2008 kan der ydes forudfastsat støtte i overensstemmelse med de nærmere regler og betingelser i samme forordnings kapitel III.
            
         
               (5)
            
            
               For at gøre det lettere at forvalte foranstaltningen bør svinekødsprodukterne inddeles i kategorier efter oplagringsomkostningernes størrelse.
            
         
               (6)
            
            
               For at skabe lige muligheder for de erhvervsdrivende bør det være muligt for de kategorier af svinekødsproducenter, der er støtteberettiget fra den 4. januar 2016, at indgive ansøgning om støtte til privat oplagring.
            
         
               (7)
            
            
               For at lette administrationen og kontrollen i forbindelse med indgåelsen af kontrakter bør det fastsættes, hvor stor en mængde produkter hver ansøgning mindst skal omfatte.
            
         
               (8)
            
            
               Der bør fastsættes en sikkerhedsstillelse for at sikre, at de erhvervsdrivende overholder deres kontraktlige forpligtelser, og at foranstaltningen får den ønskede effekt på markedet.
            
         
               (9)
            
            
               Eksporten af svinekødsprodukter er med til at genskabe ligevægt på markedet. Derfor bør artikel 28, stk. 3, i forordning (EF) nr. 826/2008 anvendes, når oplagringsperioden afkortes, og de produkter, der udlagres, er bestemt til eksport. De daglige beløbssatser, der skal anvendes for nedsættelsen af støtten som omhandlet i samme artikel, skal fastsættes.
            
         
               (10)
            
            
               Ved anvendelsen af artikel 28, stk. 3, første afsnit, i forordning (EF) nr. 826/2008 bør den nævnte periode på to måneder udtrykkes i dage for at skabe sammenhæng og klarhed for de erhvervsdrivende.
            
         
               (11)
            
            
               I artikel 35 i forordning (EF) nr. 826/2008 er det fastsat, hvilke oplysninger medlemsstaterne skal meddele Kommissionen. Der bør fastsættes detaljerede regler for, med hvilken hyppighed der skal gives meddelelse om de mængder, der ansøges om støtte til i henhold til denne forordning.
            
         
               (12)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Anvendelsesområde
   1.   Ved denne forordning fastsættes der bestemmelser om støtte til privat oplagring af svinekød, jf. artikel 17, stk. 1, litra h), i forordning (EU) nr. 1308/2013.
   2.   Listen over de produktkategorier, der er støtteberettigede, og støttens størrelse er anført i bilaget til denne forordning.
   3.   Forordning (EF) nr. 826/2008 anvendes, medmindre andet er fastsat i denne forordning.
   Artikel 2
   Indgivelse af ansøgninger
   1.   Fra den 4. januar 2016 kan der indgives ansøgninger om støtte til privat oplagring af de kategorier af svinekødsprodukter, der er støtteberettiget i henhold til artikel 1.
   2.   Ansøgningerne skal vedrøre en oplagringsperiode på 90, 120 eller 150 dage.
   3.   Der indgives én ansøgning for hver relevant produktkategori som omhandlet i bilaget med angivelse af den relevante KN-kode inden for kategorien.
   4.   Hver ansøgning skal omfatte en mængde på mindst 10 ton udbenede produkter og 15 ton andre produkter.
   Artikel 3
   Sikkerhedsstillelse
   Det beløb pr. ton produkt, der skal stilles som sikkerhed i henhold til artikel 16, stk. 2, litra i), i forordning (EF) nr. 826/2008, skal være lig med 20 % af det støttebeløb, der er fastsat i kolonne 3, 4 og 5 i tabellen i bilaget til denne forordning.
   Artikel 4
   Udlagring af produkter til eksport
   1.   Ved anvendelsen af artikel 28, stk. 3, første afsnit, i forordning (EF) nr. 826/2008 er minimumsoplagringsperioden 60 dage.
   2.   Ved anvendelsen af artikel 28, stk. 3, tredje afsnit, i forordning (EF) nr. 826/2008 er de daglige beløbssatser fastsat i kolonne 6 i tabellen i bilaget til denne forordning.
   Artikel 5
   Hyppighed for meddelelse af de mængder, der ansøges om støtte til
   To gange om ugen meddeler medlemsstaterne Kommissionen de mængder, for hvilke der er ansøgt om tilladelse til at indgå kontrakt, som følger:
   
               a)
            
            
               hver mandag senest kl. 12.00 (belgisk tid) de mængder, der er indgivet ansøgninger om torsdag og fredag den foregående uge
            
         
               b)
            
            
               hver torsdag senest kl. 12.00 (belgisk tid) de mængder, der er indgivet ansøgninger om mandag, tirsdag og onsdag samme uge.
            
         Artikel 6
   Ikrafttræden
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. december 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  EUT L 346 af 20.12.2013, s. 12.
   
      (3)  Kommissionens forordning (EF) nr. 826/2008 af 20. august 2008 om fælles bestemmelser for støtte til privat oplagring af bestemte landbrugsprodukter (EUT L 223 af 21.8.2008, s. 3).
   
      BILAG
      
                  Produktkategorier
               
               
                  Produkter, for hvilke der ydes støtte
               
               
                  Støttebeløb for en oplagringsperiode på (EUR/ton)
               
               
                  Daglig beløbssats (EUR/ton/dag)
               
            
                  90 dage
               
               
                  120 dage
               
               
                  150 dage
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     Kategori 1
                  
               
            
                  ex 0203 11 10
               
               
                  Halve kroppe, uden fortå, hale, nyre, mellemgulv og rygmarv (1)
                  
                  Hele kroppe af dyr op til 20 kg
               
               
                  274
               
               
                  291
               
               
                  307
               
               
                  0,54
               
            
                  
                     Kategori 2
                  
               
            
                  ex 0203 12 11
               
               
                  Skinke
               
               
                  304
               
               
                  318
               
               
                  332
               
               
                  0,47
               
            
                  ex 0203 12 19
               
               
                  Bov
               
               
                   
               
               
                   
               
               
                   
               
               
                   
               
            
                  ex 0203 19 11
               
               
                  Forende
               
               
                   
               
               
                   
               
               
                   
               
               
                   
               
            
                  ex 0203 19 13
               
               
                  Kam, med eller uden nakke, eller nakke alene, kam med eller uden hoftestykke (2)
                      (3)
                  
               
               
                   
               
               
                   
               
               
                   
               
               
                   
               
            
                  
                     Kategori 3
                  
               
            
                  ex 0203 19 55
               
               
                  Skinke, bov, forende, kam med eller uden nakke, eller nakke alene, kam med eller uden hoftestykke, udbenet (2)
                      (3)
                  
               
               
                  335
               
               
                  350
               
               
                  364
               
               
                  0,49
               
            
                  
                     Kategori 4
                  
               
            
                  ex 0203 19 15
               
               
                  Brystflæsk, ikke tilskåret eller rektangulært tilskåret
               
               
                  250
               
               
                  264
               
               
                  278
               
               
                  0,47
               
            
                  
                     Kategori 5
                  
               
            
                  ex 0203 19 55
               
               
                  Brystflæsk, ikke tilskåret eller rektangulært tilskåret, uden svær og ben
               
               
                  269
               
               
                  284
               
               
                  298
               
               
                  0,48
               
            
                  
                     Kategori 6
                  
               
            
                  ex 0203 19 55
               
               
                  Udskæring svarende til midterstykker, med eller uden svær eller fedt, udbenet (4)
                  
               
               
                  272
               
               
                  288
               
               
                  304
               
               
                  0,53
               
            
                  
                     Kategori 7
                  
               
            
                  ex 0209 10 11
               
               
                  Svinespæk med eller uden svær (5)
                  
               
               
                  168
               
               
                  175
               
               
                  182
               
               
                  0,24
               
            
         (1)  Denne støtte kan også ydes for halve kroppe, tilskåret efter »Wiltshire«-metoden, dvs. uden hoved, kæbe- og halssnitte, tæer, hale, flomme, nyre, mørbrad, bovblad, brystben, rygsøjle, skinkeben og mellemgulv.
      
         (2)  Kam og nakke kan være med eller uden svær, idet det vedhængende spæklag dog ikke må overstige 25 mm.
      
         (3)  Den mængde, der indgås kontrakt for, kan omfatte enhver kombination af de anførte produkter.
      
         (4)  Samme udskæring som for produkter under KN-kode 0210 19 20.
      
         (5)  Det fedtlag, der findes under sværen og hænger sammen med denne på alle dele af svinet; hvis udskæringen er med svær, skal fedtvævet altid veje mere end sværen.